บิ๊กหยิม จัดผู้บุกรุกที่ราชฯ เป็นผู้เช่า ปี 63 เซ็นเช่า 1.36 ล้านไร่
บิ๊กหยิม นำ ธนารักษ์ บุกโครงการ ทำชุมชนให้เป็นที่ประชุมในที่ราชพัสดุ และการจัดพื้นที่ราชพัสดุเพื่อจำหน่ายสินค้าชุมชน พร้อมเตรียมเปลี่ยนผู้บุกรุกที่ราชพัสดุ เป็นผู้เช่า 1 ล้านไร่ คาดปี 63 เซ็นสัญญาเช่าครบ 1.36 ล้านไร่ ตั้งเป้ามีตลาดชุมชนไม่ต่ำกว่า 100 แห่ง,เมื่อวันที่ 7 ต.ค.62 นายยุทธนา หยิมการุณ อธิบดีกรมธนารักษ์ เปิดเผยว่า ในปีนี้กรมธนารักษ์จะดำเนินการมอบสัญญาเช่าให้กับประชาชนที่ครอบครองที่ราชพัสดุโดยมิชอบทั่วประเทศ ให้เป็นผู้เช่าที่ดินที่อย่างถูกต้องตามกฎหมาย ภายใต้โครงการธนารักษ์ประชารัฐ จำนวน 100,000 ราย พื้นที่ 1 ล้านไร่ จากพื้นที่ซึ่งมีการบุกรุกทั้งหมด 1.36 ล้านไร่ จำนวน 139,000 ราย โดยต้องเป็นกลุ่มที่ครอบครองที่ดินก่อนวันที่ 4 ต.ค.2546 ที่รัฐบาลจะประกาศเป็นที่ราชพัสดุ,สำหรับอัตราค่าเช่าของกรมในส่วนเป็นเกษตรกรนั้น จะคิดค่าเช่าไร่ละ 200 บาทต่อปี ส่วนประชาชนทั่วไปคิดค่าเช่าตารางวาละ 25 สตางค์ต่อเดือน หรือปีละ 300 บาทต่อ 100 ตารางวา อย่างไรก็ตามหลังจากประชาชนเช่าที่ไปแล้วสามารถไปขอสินเชื่อจากธนาคารต่างๆ เพื่อนำมาใช้เป็นทุนประกอบอาชีพในพื้นที่ได้,ทั้งนี้ปัจจุบันยังมีผู้ขอพิสูจน์สิทธิ์ในพื้นที่ราชพัสดุประมาณ 47,000 ราย จำนวน 300,000 ไร่ ซึ่งคณะอนุกรรมการแก้ไขปัญหาการบุกรุกที่ดินของรัฐ (กบร.) จังหวัด กำลังเร่งพิสูจน์สิทธิ์อยู่ว่าครอบครองก่อนที่รัฐบาลจะประกาศเป็นที่ราชพัสดุหรือไม่ ซึ่งหากมีหลักฐานชัดเจนว่าถือครองที่ดินอย่างถูกกฎหมายกรมจะออกเอกสารสิทธิให้ แต่ถ้าถือครองแบบผิดกฎหมายจะต้องมาทำสัญญาเช่าที่ดินกับกรม อย่างไรก็ตามในปี 63 กรมจะดำเนินมอบสัญญาเช่าที่เหลืออยู่ให้ครบตามเป้าหมาย 1.36 ล้านไร่,ในวันที่ 11 ต.ค.นี้ กรมจะดำเนินการมอบสัญญาเช่าที่ราชพัสดุให้กับประชาชนในพื้นที่จังหวัดกาฬสินธุ์ จำนวน 340 ราย ก่อนดำเนินการมอบสัญญาเช่าที่ราชพัสดุให้กับประชาชนในจังหวัดสุราษฎร์ธานี ระหว่างวันที่ 28 – 29 ต.ค. 2562 อีกจำนวน 350 ราย,นอกจากนี้ กรมได้จัดทำโครงการ ทำชุมชนให้เป็นที่ประชุมในที่ราชพัสดุ และการจัดพื้นที่ราชพัสดุเพื่อจำหน่ายสินค้าชุมชน โดยจะให้หน่วยราชการต่างๆ นำพื้นที่มาเปิดให้ประชาชนได้ใช้ประโยชน์ จัดตั้งเป็นตลาดชุมชนในพื้นที่ โดยในปี 2563 ตั้งเป้าหมายสนับสนุนให้จังหวัดต่างๆ จัดสรรพื้นที่เป็นตลาดชุมชน ไม่ต่ำกว่า 100 แห่ง เพื่อสนับสนุนนโยบายของรัฐบาลในการขับเคลื่อนเศรษฐกิจฐานราก,กรมจะมีหนังสือขอความร่วมมือไปยังหน่วยงานราชการจังหวัดทั่วประเทศ เพื่อขอให้ประชาชนในพื้นที่ได้เข้าใช้เพื่อจัดทำเป็นตลาดชุมชนหรือใช้ในการประชุมต่างๆ ซึ่งบางพื้นที่อาจจะมีการก่อสร้างเพิ่มเติมออกไปจากพื้นที่เดิม แต่คาดว่าจะมีเพียงไม่กี่แห่งเพราะหน่วยราชการเดิมสามารถเข้าใช้ประโยชน์ได้ นายยุทธนากล่าว.
บิ๊กหยิม นำ ธนารักษ์ บุกโครงการ ทำชุมชนให้เป็นที่ประชุมในที่ราชพัสดุ และการจัดพื้นที่ราชพัสดุเพื่อจำหน่ายสินค้าชุมชน พร้อมเตรียมเปลี่ยนผู้บุกรุกที่ราชพัสดุ เป็นผู้เช่า1ล้านไร่ คาดปี 63
กรมธนารักษ์,ที่ราชพัสดุ,ผู้บุกรุกที่ธนารักษ์,ตลาดชุมชน,ยุทธนา หยิมการุณ,ข่าวทั่วไป